The Amazing Race Norge 1

The Amazing Race Norge 1 er den første sesongen av den norske realityserien The Amazing Race Norge. Serien fulgte 11 lag med to, med et pre-eksisterende forhold, i et kappløp rundt om i verden.

Programlederen var den tidligere fotballspilleren Freddy dos Santos og ble produsert av TV 2 og produksjonsselskapet Rubicon TV.

The Amazing Race Norge 1 hadde premiere 11. april 2012 og ble sendt to ganger i uken, hver mandag og onsdag. Finalen ble sendt 30. mai 2012, og en spesialepisode med høydepunkter fra sesongen ble sendt 3. juni.

Brødrene Morten & Truls Bjerke fra Bodø vant den første sesongen av The Amazing Race Norge.

Produksjon 

I oktober 2011, gav TV 2 klarsignal for den første sesongen av The Amazing Race Norge. Søknadsfristen var fra 11. oktober til 31. oktober 2011. Innspillingen av sesongen begynte 9. januar 2012.

The Amazing Race Norge 1 strakk seg over 50 000 km, gjennom åtte land på tre kontinenter. De forente arabiske emirater, India, Australia og Kasakhstan var noen av landene som ble besøkt.

Straffen for å komme sist i en ikke-elimineringsetappe blir kalt for et Handikap. Det påvirker laget slik at laget får en oppgave vanskeligere for dem enn for de andre lagene eller at laget kan få en straff. For eksempel, i den andre etappen, måtte Martha & Elise lage 75 kukaker istedenfor 50 og stable en høyere stabel med tørre kukaker enn de andre lagene for å få neste ledetråd. I etappe 10, måtte Kari & Bjørn gjennomføre begge Veivalgsoppgavene.

Markedsføring 
Nordea, Subaru, Hotels.com og Proffice var noen av sponsorene til den første sesongen av The Amazing Race Norge.

Lagenes videoblogg 
Lagene fikk hver sine videokamera før kappløpet. Lagene kunne filme en videodagbok i løpet av fritiden, mens de reiste mellom destinasjonene og ting som skjedde etter at de sjekket inn ved pit-stop. Videobloggene ble lagt ut på TV 2 sin nettside.

Resultat 
Følgende lag deltok i kappløpet, med deres relasjon på det tidspunktet innspillingen foregikk.

En  lagplassering indikerer at laget ble eliminert.
En blå understreket lagplassering indikerer at laget kom sist i en ikke-elimineringsetappe, og fikk et Handikap i neste etappe.
En lilla  ε ved lagplassering indikerer at laget valgte å bruke Fripass til å hoppe over en oppgave.

Premier 
Premiene ble gitt til laget som kom på førsteplass i den etappen.
 Etappe 3: Fripass - et hjelpemiddel som laget kan bruke til å hoppe over et valgfritt oppgave.
 Etappe 4: Gavekort på 8 000 kr fra Hotels.com
 Etappe 7: Gavekort på 8 000 kr fra Hotels.com
 Etappe 8: Gavekort på 8 000 kr fra Hotels.com
 Etappe 10: Gavekort på 8 000 kr fra Hotels.com
 Etappe 11: Gavekort på 8 000 kr fra Hotels.com
 Etappe 12: Gavekort på 8 000 kr fra Hotels.com
 Etappe 13: 500 000 kr og hver sine Subaru XV

Sammendrag

Etappe 1 (Norge → De forente arabiske emirater) 

 Oslo, Norge  (Holmenkollbakken) (Startstreken)
 Oslo (Oslo lufthavn, Gardermoen) (Elimineringspunkt)
  Oslo (Oslo lufthavn, Gardermoen) til Dubai, De forente arabiske emirater  (Dubai internasjonale lufthavn)
 Dubai (Ørkenen) 
 Palm Jumeirah, Dubai (Atlantis, The Palm − Akvariet) 
 Palm Jumeriah, Dubai (Atlantis, The Palm − Aquaventure – The Leap of Faith)
  Dubai (Atlantis Aquaventure) til (Gateway stasjon) med Palm Jumeirah Monorail
 Dubai (Dubai Creek)
 Dubai (Gold Souk) 
 Dubai (Burj Khalifa - Toppetasjen)
 Dubai (Burj Park) 

I den aller første Veisperringen, måtte et lagmedlem ta på seg en våtdrakt og få tak i neste ledetråd som var i haitanken på Atlantis, The Palm. I den alle første Veivalget, måtte lagene velge mellom Karat og Bære Smart. I Karat, måtte lagene finne fram til en gullsmed hvor de ville få en liten pose med en adresse på som var skrevet på arabisk. Når lagene kom til den angitte adressen, fikk lagene en ny pose med deres nye adresse. Etter å ha levert posen til angitt adresse, ville de få neste ledetråd. I Bære Smart, måtte lagene finne en båt som gikk fra Dubai til Iran ved havnen i Dubai. Når de fant båten, måtte lagene laste om bord ti store sekker med ris, for å få neste ledetråd.

Tilleggsoppgaver:
 Ved startstreken, måtte lagene plassere tre av tjue flagg til tre fraser skrevet på forskjellige språk (Russisk/Russland, Arabisk/De forente arabiske emirater og Kinesisk/Kina). Deretter måtte lagene vise dette til Freddy, og ble det godkjent, ville han sende dem videre til neste ledetråd. 
 Inne på Oslo lufthavn, Gardermoen, måtte lagene lete etter en av ti ledetråd som var plassert på fire forskjellige steder (Hittegods, Caffé Ritazza, Assistentskraken og Informasjonsskranken). Hvert område hadde begrenset antall med ledetråd, så hvis lagene spurte etter ledetråd i et område som ikke hadde ledetråd, måtte de gå til neste område. Laget som til slutt ikke fikk ledetråd, ble eliminert. 
 Utenfor Dubai internasjonale lufthavn måtte lagene lete etter en kameleier som het Hassan. Når lagene fant Hassan, ble lagene kjørt til neste destinasjon; Ørkenen i Dubai. 
 I Ørkenen i Dubai, måtte et lagmedlem ri på en kamel, mens den andre ledet kamelen gjennom en merket løype. Når de hadde gjennomført løypen, fikk de neste ledetråd. 
 I Aquaventure, måtte begge lagene ta sklien Leap of Faith. I bunnen av sklien, ville en livvakt gi dem neste ledetråd. 
 I Dubai Creek, måtte lagene ta abra over til Dubai Gold Souk.

Etappe 2 (De forente arabiske emirater → India) 

  Dubai (Dubai internasjonale lufthavn) til New Delhi, India  (Indira Gandhi internasjonale lufthavn)
  Delhi (Sarai Kale Khan Inter State bussterminal) til Agra
 Agra (Agra Fort)
 Agra (Katara Apotek) 
 Agra (Kachpura) 
 Agra (Taj Mahal) 
 Agra (Taj Mahal – Nord for Yamuna-elven) 

I denne etappens Veivalg, måtte lagene velge mellom Ull eller Stein. I Ull, måtte lagene bære 50 kg med farget ull til en butikk for å få neste ledetråd. I Stein, måtte lagene bruke en spesiell våtsliper til å slipe små mosaikkfliser, slik at dem passet i den små firkanten i midten av en steinsirkel. I denne etappens Veisperring, måtte et lagmedlem sette sammen et puslespill på 250 biter, med motiv av Taj Mahal, før lagene kunne løpe videre til pit-stop.

Tilleggsoppgaver:
 Ved Agra Fort, måtte lagene finne tre konger, som hver ville gi dem en bit av et puslespill. Når lagene hadde alle tre bitene, måtte de sette den sammen og dekode en beskjed (Shah Jahan's wife is next to the black throne). Når de hadde dekodet beskjeden, måtte de finne en dame som stod ved tronen for å få neste ledetråd.
 Lagene måtte dra med tonga fra Agra Fort til Katara Apotek. Der fant de neste ledetråd.
 I Kachpura, måtte lagene lage 50 kukaker og stable 200 tørkede kukarer for å få neste ledetråd. Som handikap, måtte Martha & Elise lage 75 kukaker istedenfor 50, og stable 300 tørre kukaker istedenfor 200.

Etappe 3 (India) 

 Popliya Ky Dhany
 Jaipur (Panna Meena Ka Kund − Edelsteinbrønnen) 
 Jaipur (Ramdulari Pandey Ki Trykkeri)
 Jaipur (Chandpole Bazaar – Tempel med Elefantstatuer) 
 Jaipur (Hus nr. 7)
 Jaipur (Nahargarh Fort) 

I denne etappens Veisperring, måtte et lagmedlem lete etter en av ni edelsteiner som var gjemt blant 200 bokser. Når edelstenen var funnet, måtte man gi dem til vokteren av brønnen, som ville gi dem neste ledetråd. I denne etappens Veivalg måtte lagene velge mellom Langsomt og vondt eller Kort og brutalt. I Langsomt og vondt, måtte lagene ligge på spikermatte i tre minutter for å få neste ledetråd. I Kort og brutalt, måtte lagene gå på glødende kull for å få neste ledetråd.

Tilleggsoppgaver:
 I Popliya Ky Dhany, måtte lagene lage to chapati-brød for å få neste ledetråd. 
 I Ramdulari Pandey Ki Trykkeri, måtte lagene bruke tekstiltrykking som ville avsløre deres neste destinasjon. Først måtte de trykke et mønster på tekstilet, og deretter trykke beskjeden over mønsteret som instruerte dem til å finne fargemannen i bakgården. Han ville gi dem et tøystykke med deres neste destinasjon trykket på tøystykket.
 I Hus nr. 7, måtte lagene knuse tørket chilli. Når kvaliteten på chillien var perfekt, ville krydderkvinnen gi dem neste ledetråd.

Etappe 4 (India → Thailand) 

  Jaipur (Jaipur internasjonale lufthavn) til Bangkok, Thailand  (Suvarnabhumi lufthavn)
 Bangkok (Floating Market)
 Bangkok (Aksarateateret) 
 Bangkok (Tha Maharatch) 
 Bangkok (Demokratimonumentet)
 Bangkok (Wat Saket – Golden Mount) 

I denne etappens Veivalg, måtte lagene velge mellom Dandere eller Maltraktere. I Dandere, måtte lagene dra til Nang Loeng-markedet og lage to blomsterkranser. Når blomsterdamen var fornøyd, fikk lagene neste ledetråd. I Maltraktere, måtte lagene dra til en kickboksingarena. Der måtte de sparke i stykker et banantre. Når treet ble delt i to, fikk lagene neste ledetråd. I denne etappens Veisperring, måtte et lagmedlem hugge ut neste ledetråd med en hammer fra en isblokk. De fikk ikke lov til å berøre isen med hendene, eller å velte isblokken.

Tilleggsoppgaver:
 Ved The Floating Market, måtte lagene padle en thailandsk elvebåt rundt på markedet og kjøpe et kilo av fem forskjellige frukter (Longan, Stjernefrukt, Monkeyapple, Guava og Dragefrukt) for å få neste ledetråd.
 Ved Aksarateateret måtte lagene framføre et tradisjonelt thailandsk dukkedans. Når dommeren var fornøyd med framføringen, fikk de neste ledetråd. 
 Ved Demokratimonumentet, måtte lagene telle antall kanoner (75) som omkranser monumentet. Når de hadde riktig antall, fikk de neste ledetråd.

Etappe 5 (Thailand → Vietnam) 

  Bangkok (Suvarnabhumi lufthavn) til Hanoi, Vietnam  (Noi Bai internasjonale lufthavn)
 Hanoi (Leninstatuen)
 Hanoi (Hỏa Lò-fengselet (Hanoi Hilton))
  Hanoi (Ben xe Yen nghia Busstasjon) til Phố Vác
 Phố Vác (Kirken i Vác)    
 Le Mat (Quoc Trieu Restaurant) 
 Hanoi (Hanoi Flaggtårn)  

I denne etappens Veivalg, måtte lagene velge mellom Bure fugl eller Plukke fugl. I Bure fugl, måtte lagene lage et fuglebur av bambus for å få neste ledetråd. I Plukke fugl, måtte lagene koke og plukke fjær av fire høns. Når hønsene var ribbet for fjær, fikk de neste ledetråd. I denne etappens Veisperring, måtte et lagmedlem tilberede og konsumere en kobraslange. Først måtte begge på laget drikke slangeblod og galle blandet med sprit, før den utvalgte kunne spise slangehjerte og resten av slangen. Når slangen var komsumert, fikk de neste ledetråd.

Tilleggsoppgaver:
 Når lagene ankom Hanoi, måtte lagene finne statuen av Vladimir Lenin. Der måtte de finne «Lenin», gi han mynten de fikk i ledetråden, i bytte mot et bilde av den amerikanske senatoren John McCain i flydrakt. Ved hjelp av bildet, måtte lagene finne stedet der flydrakten er utstilt, Hỏa Lò-fengselet, også kalt Hanoi Hilton.
 Ved Flaggtårnet i Hanoi, måtte lagene løse en stor versjon av Tårnet i Hanoi med fem biter før de kunne gå til pit-stop. Som Handikap i denne etappen, måtte Bjarne & Vilde løse Tårnet i Hanoi med seks biter.

Etappe 6 (Vietnam) 

  Hanoi til Huế
 Huế (Tự Đứcs Gravkammer)
 Huế (Minh Mạngs Gravkammer) 
 Huế (Khải Địnhs Gravkammer) 
 Huế (Quoc Hoc videregående skole)
 Huế (Huếs Citadell – Den forbudte by) 

I denne etappens Veisperring, måtte et lagmedlem sette sammen en blomsterbukett som var helt lik den ved ledetrådboksen. Blomstene måtte de finne hos ni forskjellige blomsterpiker rundt i gravkammeret. For å få blomster, måtte de sjarmere blomsterpikene ved å si đẹp, som betyr vakker på vietnamesisk. Lagmedlemmet måtte huske antall blomster, og det som var til overs, måtte leveres tilbake til riktig blomsterpike. Når de hadde laget bukett helt lik den ved ledetrådboksen, fikk de neste ledetråd. I denne etappens veivalg, måtte lagene velge mellom På jordet eller På bordet. I På jordet, måtte lagene, ved hjelp av bøffel med plog, pløye en merket løype på en gjørmete risåker. Når lagene hadde fullført løypen, fikk de neste ledetråd. I På bordet, måtte lagene lage 50 vietnamesiske røkelsespinner, 25 av begge lagmedlemmene. Når røkelsespinnene var godkjent, fikk de neste ledetråd.

Tilleggsoppgaver:
 Ved Tự Đứcs gravkammer, måtte lagene lete rundt i det massive gravkammeret etter graven til Tự Đức. Der ville de finne neste ledetråd, som hang utenfor rekkevidde, og måtte finne ut hvordan de fikk tak i ledetrådene. 
 Ved Khải Địnhs gravkammer, måtte lagene presentere buketten som de lagde i veisperringen for å få neste ledetråd. 
 Ved Quoc Hoc videregående skole, fikk lagene en 30-minutters massasje av blinde massører.
 Etter massasjen, måtte et lagmedlem sykle en sykkeldrosje med den andre lagmedlemmet til pit-stop.

Etappe 7 (Vietnam → Australia) 

 Da Nang (Marble Mountains – Van Thong-hulen)
  Da Nang (Da Nang internasjonale lufthavn) til Sydney, New South Wales , Australia  (Sydney lufthavn)
 Port Botany (Port Botany Havn)
 Coogee (Coogee Beach) 
 Sydney (Dunningham Reserve)  
 Ruschcutters Bay (Rushcutters Bay Marina − EastSail)
 Sydney (Fort Denison) 

I denne etappens Veivalg, måtte lagene velge mellom Ball eller Bikini. Begge veivalgene foregikk på Coogee Beach. I Ball, måtte lagene spille beachvolleyball mot lokale volleyballspillere. Når lagene hadde fått 7 poeng, fikk de neste ledetråd. I Bikini, måtte lagene langs stranden etter en jente med bikini farget som det australske flagget, kalt for «the Aussie in the Cossie», som ville gi dem neste ledetråd. I denne etappens Veisperring, måtte et lagmedlem lære seg Australsk slang av en australier på en benk (G’day mate! You look like a stunned mullet! I’m as dry as a dead dingo’s donger. Have a go, ya mug!) og gjenfortelle det til en annen australier i nærheten. Når setningene var korrekt gjengitt, fikk de neste ledetråd.

Tilleggsoppgaver:
 Ved Marble Mountains, måtte lagene lete i forskjellige huler etter en med neste ledetråd, Van Thong.
 Ved Port Botany, måtte begge lagmedlemmene lage hver sine europaller. Når pallene var godkjent, måtte begge lagmedlemmene spise hver sine Vegemite-smørbrød for å få neste ledetråd.  
 Ved EastSail, måtte lagene styre og navigere en seilbåt til Fort Denison.
 Ved Fort Denison, måtte lagene lære tre forskjellige maritime knuter; pålestikk, åttetallsknute og stokknute. Når knutene var godkjent, kunne lagene løpe til pit-stop.

Etappe 8 (Australia) 

 Sydney (Sydney Harbour Bridge)
 Bondi, Sydney (Bondi Beach)
 Blue Mountains (Queens Road) 
 Blue Mountains (Minni-Ha-Ha-fossen)
 Blue Mountains (Braeside) 
 Blue Mountains (Merket Boomerang-området)
 Blue Mountains (Pulpit Rock Utkikkspunkt)  

I denne etappens Veisperring, måtte et lagmedlem flytte to slanger fra en kiste til en annen. Når begge slangene var flyttet, fikk de neste ledetråd. I denne etappens Veivalg, måtte lagene velge mellom Kort opp eller Langt ned. I Kort opp, måtte lagene klatre opp en fjellvegg for å få neste ledetråd. I Langt ned, måtte lagene rappellere 45 meter ned en fjellvegg for å få neste ledetråd.

Tilleggsopplysning:
 Lagene begynte etappen ved Sydney Harbour Bridge, istedenfor Fort Denison.

Tilleggsoppgaver:
 På Bondi Beach, måtte lagene delta i et badevaktsstaffett. Først måtte et lagmedlem løpe ut i vannet, padle med surfebrett ut til en bøye og tilbake. På stranden måtte de løpe en merket runde, før han eller hun kunne sende neste lagmedlem av gårde. Når begge lagmedlemmene hadde fullført løypen, ville badevakten Bruce gi dem neste ledetråd.
 Ved Minni-Ha-Ha-fossen, måtte lagene gjøre ferdig et kunstverk som manglet to biter. De måtte finne bitene på andre siden av kulpen for å kunne fullføre kunstverket.
 Ved det merkede boomerang-området, måtte begge lagmedlemmene kaste en boomerang slik at den kom tilbake og landet i sirkelen de stod i. Når begge på laget hadde klart det, fikk de neste ledetråd. 
 Som Handikap i denne etappen, måtte Tor Einar & Cathrine følge en annen sti opp til en metallstang med en liten koalabjørn. De måtte hente den og ta den med til pit-stop og vise den til Freddy før de kunne sjekke inn.

Etappe 9 (Australia) 

 Yarra Valley, Victoria  (Maroondah Reservoir)
 Lilydale (Lilydale flyplass – Melbourne SkyDive Centre) 
 Coldstream (Rochford Winery)
 Melbourne (Sentrum – ACDC Lane)
 Melbourne (Old Melbourne Gaol) 
 Melbourne (Eureka Tower) 
 Melbourne (Eureka Tower – Eureka Skydeck 88) 

I denne etappens Veisperring, måtte et lagmedlem gjennomføre et tandem fallskjermhopp fra 10 000 fots høyde, og lande ved Rochford Winery, der den andre lagmedlemmet stod og ventet. I denne etappens Veivalg, måtte lagene velge mellom Liten ball eller Stor ball. I Liten ball, måtte lagene dra til Scotch College og spille tennis mot en profesjonell tennisspiller. Når lagene klarte å returnere serven to ganger på rad, fikk de neste ledetråd. I Stor ball, måtte lagene dra til Aegis Park. Der måtte lagene score tre mål på en australsk fotballbane etter å løpt gjennom en korridor av australsk fotballspillere.

Tilleggsopplysning:
 Lagene ble fraktet fra forrige etappes pit-stop i Blue Mountains og begynte etappen i Yarra Valley i Victoria.

Tilleggsoppgaver:
 Ved Rochford Winery, måtte lagene rulle tre vintønner gjennom vingården, stable dem, for deretter ta med seg fire vinflasker til Rochford Restaurant. Der måtte de servere vin og mat til gjester. Når maten var servert, ville hovmesteren gi dem neste ledetråd. 
 Inne i ACDC Lane, måtte lagene finne bilde av «Skrik» blant graffitiene. De ble instruert til å ta dem med til en kunsthandler og bytte bildet, men ble umiddelbart «arrestert». De ble framstilt for retten, der de ble erkjent skyldig for å ha «stjelt bildet». De ble ført til Old Melbourne Gaol, der de måtte «sone» straffen sin. I cellen fant de «historien om fangevokternes tallkode», en tallkode som lagene måtte løse for å slippe ut av fengselet. (Fangevokteren kunne for eksempel rope ut 12. Fangen svarte 6 og ble satt fri. Så ropte fangevokteren 6 og fangen ropte 3 og ble satt fri. Fangevokteren ropte 10 og fangen svarte 5. Han ble hengt… Hva skulle fangen ha svart for å bli sluppet fri?) Hvis lagene klarte å løse tallgåten (svaret var 3) og forklare hvorfor, ble lagene sluppet fri og fikk neste ledetråd. Hvis de ikke klarte tallgåten, måtte de sitte i cellen ut tidstraffen på en time.  
 Ved foten av Eureka Tower, fikk lagene ledetråd der de ble instruert til å gå opp alle trappene til pit-stop i 88. etasje.

Etappe 10 (Australia → Kina) 

  Melbourne (Melbourne lufthavn) til Hongkong , Kina  (Hongkong internasjonale lufthavn)
 Wan Chai (Golden Bauhinia Square)  
  (Admiralty MTR Station – City Bus) til Ocean Park Hong Kong
 Wong Chuk Hang & Nam Long Shan (Ocean Park Hong Kong)
 Stanley (Stanley Market – Stanley Main Road 156)
 Stanley (Stanley Main Beach)
 Causeway Bay (Times Square)
 Tsim Sha Tsui (Avenue of Stars – Bruce Lee-statuen) 
 Tsim Sha Tsui (Tsim Sha Tsui-promenaden) 

I denne etappens Veivalg, måtte lagene velge mellom Rask ball eller Rask mat. I Rask ball, måtte lagene dra til Hong Kong Park Sports Centre og spille bordtennis mot en lokal barnespiller. Når lagene klarte 10 poeng, fikk de neste ledetråd. I Rask mat, måtte lagene dra til Olympic Square og spise om kapp mot en av Hong Kongs kjappeste dim sum-spisere. Når begge på laget hadde klart å spise hver sine 10 biter før mesterens 20 biter, fikk de neste ledetråd. Som Handikap i denne etappen, måtte Kari & Bjørn gjøre begge veivalgsoppgavene. I denne etappens Veisperring, måtte et lagmedlem gjennomføre en kung fu-øvelse, knekke planker med hånden. Når plankene var knekt, fikk de neste ledetråd.

Tilleggsoppgaver:
 I Ocean Park, måtte lagene finne pandabjørnen Lala i Panda Observatory #2 for å finne neste ledetråd. 
 Ved Stanley Market, måtte lagene sette opp en kinesisk pyramide helt lik modellen på et bord foran dem, som de kunne studere fra et avstand.  
 Ved Stanley Beach, måtte lagene delta i et dragebåtrace gjennom en merket løype for å få neste ledetråd.  
 På Times Square, måtte lagene finne en plakat av Freddy, der det stod at de måtte finne Bruce Lee ved Avenue of Stars.

Etappe 11 (Kina) 

  Hongkong (Hong Kong – Macao Fergeterminal) til Macao  (Outer Harbour Fergeterminal)
 Macao (Macao Tower - Observasjonsdekk) 
 Macao (Macao Tower – Skywalk X)  
 Macao (Senado Square)
 Macao (Senado Square – Restaurant)
 Coloane (A-Ma Cultural Village) 
 Coloane (A-Ma-statuen) 

I denne etappens Veisperring, måtte et lagmedlem strikkhoppe fra 233 meters høyde for å få neste ledetråd. I denne etappens veivalg måtte lagene velge mellom Pinner eller Pensler. I Pinner, måtte lagene dra til Seando Sqaure. Der måtte de transportere nudler, ti peanøtter og ti tofubiter fra en bolle til en annen med hjelp av spisepinner. Når oppgaven var utført, fikk de neste ledetråd. I Pensler, måtte lagene dra til ruinene av St. Paul kirke. Der måtte lagene lære seg å skrive «The Amazing Race» med kinesiske skrifttegn med en pensel. Når tegnene var riktig nedtegnet, og dommeren kunne lese hva som stod der, ville han gi dem neste ledetråd.

Tilleggsoppgaver:
 På Skywalk X på Macao Tower, måtte lagene få fatt i neste ledetråd som hang i luften. 
 Ved Senado Square, måtte lagene telle antall lanterner som hang i røde stolper (157). Deretter måtte de finne en restaurant for å avgi svar. Når svaret var riktig, fikk de neste ledetråd. 
 På restauranten ved Senado Sqare, måtte lagene pusle sammen en oppskåret grillet gris. 
 Ved A-Ma Cultural Village, måtte lagene lage 20 portugisiske eggekaker for å få neste ledetråd. 
 Før lagene kunne dra til pit-stop, måtte lagene tenne et stearinlys, og frakte den fra A-Ma-tempelet og til pit-stop uten at lyset slukket. Hvis lyset slukket underveis til pit-stop, måtte lagene tilbake til tempelet og tenne lyset på nytt. Som Handikap i denne etappen, måtte Kari & Bjørn frakte to stearinlys til pit-stop istedenfor ett.

Etappe 12 (Kina → Kasakhstan) 

  Macao (Macao internasjonale lufthavn) til Almaty, Kasakhstan  (Almaty internasjonale lufthavn)
 Almaty (Rahat Sjokoladefabrikk)
 Almaty (Almaty Sportssenter) 
 Almaty (Kok Tobe – Beatles-monumentet) 
 Almaty (Luxor Hall) 
 Almaty (Chimbulak Skianlegg)
 Almaty (Green Bazar)
 Almaty (Panfilov-parken) 

I denne etappens Veivalg, måtte lagene velge mellom Hoppe 300 meter eller Løfte 10 000 kilo. I Hoppe 300 meter, måtte lagene hoppe fra stupetårnene til de hadde svevet totalt 300 meter. I Løfte 10 000 kilo, måtte lagene markløfte en 40 kilos vektstang 250 ganger. Når lagene hadde løftet totalt 10 000 kilo, fikk de neste ledetråd. I denne etappens Veisperring, måtte et lagmedlem lete etter neste ledetråd blant hundrevis av «The Amazing Fake Norge»-konvolutter som hang i trær, mens skolebarn stod og kastet snøballer på dem.

Tilleggsoppgaver
 Ved Rahat Sjokoladefabrikk, måtte lagene finne neste ledetråd som var gjemt på innsiden av papiret til sjokoladen i fire av nesten 1 500 sjokolader. Alle sjokoladene som de åpnet, måtte de spise.  
 Ved Luxor Hall, måtte lagene få 15 curlingsteiner inn i boet for å få neste ledetråd. 
 Ved Chimbulak Skianlegg, måtte lagene gjennomføre en redningsaksjon for å få neste ledetråd. 
 Inne i Green Bazar, måtte lagene handle handle inn mat som ble brukt i nasjonalretter og spise dem etter at maten var tilberedt.

Etappe 13 (Kasakhstan → Norge) 

  Almaty (Almaty internasjonale lufthavn) til Oslo, Norge  (Oslo lufthavn, Gardermoen)
 Oslo (Oslo City)
 Oslo (TV 2-huset)
 Oslo (Sett sammen-oppgave)
 Oslo (Holmenkollen Nasjonalanlegg) 
 Oslo (Holmenkollbakken) 

I sesongens siste Veisperring, måtte et lagmedlem prøve seg i skiskyting. De måtte gå to runder på 1 km, og mellom rundene måtte de inn til skyting og skyte fem skudd. For hvert bom, måtte de gå en strafferunde på 150 meter. Når de gikk i mål, ville Eirik Kvalfoss gi dem neste ledetråd.

Tilleggsoppgaver:
 Ved Oslo City, måtte lagene lete etter en storskjerm med to værdamer som ville instruerte dem til å finne dem på arbeidsplassen sin, TV 2-huset.
 I TV 2 sitt studio, måtte lagene presentere en værmelding, der den ene måtte lese værmeldingen mens den andre pekte ut byene som ble lest opp på værkartet. Når værdamene var fornøyd med værmeldingen, fikk de neste ledetråd. Hvis lagene pekte ut feil by på kartet, kunne lagene se på et kart før de begynte på nytt.
 Etter å ha besøkt TV 2-huset, måtte lagene levere ved til tre forskjellige adresser i Oslo-området og måtte sette sammen en IKEA-hylle på den siste adressen. 
 Oppe i Holmenkollbakken, måtte lagene plassere 30 bilder fra racet i kronologisk rekkefølge. Første laget som fikk oppgaven godkjent, kunne ta zipline ned til målstreken.

Referanser

Eksterne lenker 
 

Amazing race